J. Michael Straczynski

**Joseph Michael Straczynski** (Džozef Majkl Strazinski, rođen 17. jula 1954), čije se ime u medijima navodi kao **J. Michael Straczynski** a neformalno kao **Joe Straczynski** ili **jms**, američki je pisac i televizijski producent koji je osvojio mnoge nagrade. Aktivan je u raznim vrstama medija, među kojima su filmovi, televizijske serije, romani, pripovijetke, stripovi, radio drame i mnogi drugi. Straczynski je i dramski pisac, bivši novinar, te autor knjige *The Complete Book of Scriptwriting*, popularnog vodiča kroz pisanje scenarija za razne vrste medija. Kao jedan od izvršnih producenata, bio je jedini s kontrolom nad umjetničkim aspektima naučnofantastične TV serije *Babylon 5*, njenog ogranka *Crusade*, kao i nevezane televizijske serije *Jeremiah*. Straczynski je napisao 92 od ukupno 110 epizoda *Babylona 5*, sva četiri TV filma vezana za seriju, s tim da je 59 epizoda napisao bez prekida, od kraja druge do pete sezone, u kojoj je samo jednu epizodu napisao jedan od ostalih pisaca.

Otkad je prodao scenario za film *Zamjena*, u junu 2006, Straczynski je jedan od najtraženijih holivudskih scenarista. Sarađuje sa zvijezdama i režiserima kao što su Clint Eastwood, Ron Howard, braća Wachowski, Angelina Jolie, Tom Hanks, John Malkovich, Joel Silver, Wolfgang Petersen, Paul Greengrass i Brad Pitt. Scenario *Zamjena* nominovan je 2009. za nagradu BAFTA.

Još 1984, Straczynski je počeo da učestvuje u diskusijama na mrežama kao što su Usenet, GEnie, CompuServe i America Online. I dan danas razgovara na nekim od njih sa ljubiteljima svojih djela. Straczynski je među prvim producentima koji su počeli da razgovaraju s fanovima na internetu, što je i uticalo na određene aspekte njihovih serija

Straczynski je diplomirao na Državnom univerzitetu u San Diegu s bakalaureatima iz psihologije i sociologije, dok su mu sporedni smjerovi bili filozofija i književnost. Na tom je univerzitetu toliko pisao za studentske novine *The Daily Aztec* da su ih studenti u šali počeli zvati *Daily Joe* („Dnevni Joe“). Straczynski živi na području Los Angelesa.

## Počeci
Straczynski je rođen u Patersonu u državi New Jersey, od majke Evelyn (djevojačko prezime: Pate) i oca Charlesa, fizičkog radnika. Živio je u mnogim mjestima, između ostalog u Newarku, Kankakeeju, Dallasu, Chula Visti, gdje je završio srednju školu, te San Diegu. Članovi njegove familije porijeklom su katolici iz Bjelorusije i Poljske. Njegovi baba i deda izbjegli su u Ameriku nakon Ruske revolucije 1917; otac mu se rodio u Americi, ali je živio i u Rusiji, Poljskoj i Njemačkoj.. Tada je sklopio ugovor s ''Writer's Digestom* da napiše vodič kroz razne vrste scenarija. Preselio se u Los Angeles 1981. i nastavio rad na knjizi, koja je objavljena 1982, a istovremeno je planirao prelazak na televiziju. Radio je za *The Los Angeles Herald-Examiner*, *The Los Angeles Times*, *The Los Angeles Reader*, *TV-Cable Week* i *People Magazine*, a kada je završio kod *People Magazinea*, prestao se baviti novinarstvom. Po sopstevnoj inicijativi napisao je scenario za epizodu animirane serije *He-Man i Gospodari svemira* 1983, a ubrzo zatim dobio posao na toj seriji kao redovni scenarista.

Prema omotu prvog izdanja njegove knjige o scenarijama, jedan od pozorišnih komada Straczynskog produciran je kada mu je bilo sedamnaest, scenario za sitkom kada je imao dvadeset i jednu godinu, a sa dvadeset i četiri godine prodao je svoj prvi filmski scenario. U dvadeset i devetoj godini imao je za sobom scenarija za filmove, televiziju i radio (npr. za radio program *Alien Worlds*, kao i za mrežu Mutual Broadcasting System), desetak pozorišnih komada i više od 150 članaka u novinama i časopisima. Predavao je pisanje i držao seminare nekoliko godina, u Kaliforniji i drugdje. Od 1987. do 1992, Straczynski i Larry DiTillio vodili su tok-šou *Hour 25* na radio-stanici KPFK-FM u Los Angelesu.

## Rad za televiziju i radio
Straczynski je počeo da radi za televiziju 1983, u početku na animiranim serijama a onda i u igranim, prvo kao redovan pisac, zatim urednik scenarija, a brzo se uspeo i do pozicije izvršnog producenta, s kontrolom nad umjetničkim aspektima naučnofantastične TV serije *Babylon 5*, koja je dobila dvije nagrade *Emmy*, dvije nagrade *Hugo* zaredom i desetine drugih. Ta svemirska opera, u kojoj likovi ponajviše određuju radnju, poznata je i po svojoj okvirnoj priči, isplaniranoj pet godina unaprijed, te po inovativnoj i gotovo isključivoj upotrebi kompjuterskih vizuelnih efekata. Straczynski je stvorio i ogranak *Babylona 5*, seriju *Crusade*, za koju je napisao deset od trinaest epizoda; nekoliko godina kasnije producirao je seriju *Jeremiah'', u osnovi prema poznatom belgijskom stripu. Za tu seriju napisao je devetnaest od ukupno trideset i pet epizoda.

## Literatura
Kategorija:Američki filmski producenti
Kategorija:Američki pisci
Kategorija:Biografije, Paterson
Kategorija:Rođeni 1954.